SCN หมดรายได้เมล์ NGV-ยอดขายก๊าซหด ไตรมาส 1 กำไรเหลือ 46 ลบ.
SCN หมดรายได้เมล์ NGV-ยอดขายก๊าซหด ไตรมาส 1 กำไรเหลือ 46 ลบ.
SCN หมดรายได้เมล์ NGV-ยอดขายก๊าซหด ไตรมาส 1 กำไรเหลือ 46 ลบ.
14 พ.ค. 2563

บริษัท สแกน อินเตอร์ จำกัด (มหาชน) หรือ SCN รายงานผลการดำเนินงานไตรมาส 1/63 สิ้นสุด 31 มี.ค.ดังนี้

โดยผลการดำเนินงานไตรมาส 1/63 มีกำไรลดลงเนื่องจากบริษัทมีรายได้จากการขายและบริการสำหรับงวด 3 เดือนแรก ประจำปี2563 เป็น 457.6 ล้านบาท โดยลดลงร้อยละ 56 จากช่วงเดียวกันเมื่อปีก่อน โดยมีสาเหตุหลักมาจากการส่งมอบรถโดยสารปรับอากาศ เชื้อเพลิง NGV จำนวน 189 คัน ที่แล้วเสร็จตั้งแต่ไตรมาสที่ 1 ปี 2562 และการจำหน่ายทรัพย์สินและสิทธิในกิจการตัวแทนจำหน่ายรถยนต์ในไตรมาสที่ 4 ปี 2562 ส่งผลให้บริษัทสูญเสียรายได้จากกิจการตัวแทน จำหน่ายรถยนต์
ประกอบกับสถานการณ์สงครามราคาน้ำมัน และการ แพร่ระบาดของไวรัสโควิด-19 ซึ่งส่งผลกระทบให้รายได้ของบริษัทในส่วน ของธุรกิจที่เกี่ยวเนื่องกับผลิตภัณฑ์ก๊าซธรรมชาติลดลงอย่างมีนัยสำคัญ